આમ લોહિયાળ જંગના અંતે ઔરંગઝેબ ૩૧ જુલાઈ ૧૬૫૮ના રોજ મુઘલ બાદશાહ બન્યો. તેનો રાજ્યાભિષેક ઘણો ઉતાવળે થયો હતો. આમ તો સમકાલીન સ્રોતો મુજબ ઉપરની તારીખે મુહૂર્ત પ્રમાણે સૂર્યોદય પછી ૩ કલાક ૧૫ મિનિટે અબ્દુલ મુઝફ્ફર મોહિયુદીન મુહમ્મદ ઔરંગઝેબ નામ ધારણ કરી મયુરાસન પર સ્થાન ગ્રહણ કર્યું હતું. જીવનમાં સાદાઈના આગ્રહી ઔરંગઝેબે પોતાના રાજ્યાભિષેક પછી ઉત્સવ જેવું વાતાવરણ ઊભું કર્યું હતું. તે ચાહતો હતો કે તેનો રાજ્યાભિષેક બીજા કોઈપણ મુઘલ બાદશાહ કરતાં ભપકાદાર અને શાનદાર હોય! તે માટે શાહી ખજાનામાંથી દિલ ખોલી ખર્ચ પણ કરવામાં આવ્યો હતો.